Diari Oficial de la Generalitat Valenciana


Sumari del DOGV 3928, del 30-01-2001 (2001/664)

RESOLUCIÓ de 29 de desembre de 2000, del conseller d'Economia, Hisenda i Ocupació, per la qual es fixen els preus màxims per a l'any 2001 dels serveis de les residències de temps lliure de la Generalitat Valenciana i es determinen les dates de les temporades especials corresponents a les festes de Sant Josep i de Sant Joan.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2000/12/29/(1)/dof/vci/html**

### Dades del document

Número de DOGV
:   3928

Data del DOGV
:   30-01-2001

Secció del DOGV
:   I. DISPOSICIONS GENERALS

Número del document
:   2001/664


Data del document
:   29-12-2000

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * infraestructura turística
    * llista de preus

RESOLUCIÓ de 29 de desembre de 2000, del conseller d'Economia, Hisenda i Ocupació, per la qual es fixen els preus màxims per a l'any 2001 dels serveis de les residències de temps lliure de la Generalitat Valenciana i es determinen les dates de les temporades especials corresponents a les festes de Sant Josep i de Sant Joan. [2001/Q664]
  
L'Ordre de 8 d'abril de 1998, de la Conselleria d'Ocupació, Indústria i Comerç (DOGV número 3.233, de 16 de juliol de 1998), per la qual s'estableix el règim de funcionament i d'estades de les residències de temps lliure de la Generalitat Valenciana, determina en l'article 3.1 que els preus màxims dels serveis prestats per aquestes seran autoritzats amb caràcter anual mitjançant la resolució corresponent.
  
D'altra banda, es determinen també les dates corresponents a les temporades especials que coincideixen amb les festes de Sant Josep i de Sant Joan a les quals es refereix l'article 12.2 de l'ordre esmentada, temporades que s'aplicaran respectivament a les residències de Puig, a València, i de Sant Joan d'Alacant, a Alacant.
  
Per tot això, resolc:
  
Primer
  
S'autoritza els concessionaris de les residències de temps lliure de la Generalitat Valenciana a rebre en l'any 2001, pels serveis que presten a les persones usuàries, els preus màxims que es determinen en l'annex a aquesta resolució.
  
Segon
  
Les dates en què han de regir les temporades alta/especial, corresponents a les festes de Sant Josep i de Sant Joan, són les següents:
  
1. Setmana de Falles
  
Del 12 al 19 de març de 2001
  
Residència de Puig
  
2. Setmana de Sant Joan
  
Del 18 al 24 de juny de 2001
  
Residència de Sant Joan d'Alacant
  
Tercer
  
Aquesta resolució es publicarà en el Diari Oficial de la Generalitat Valenciana.
  
València, 29 de desembre de 2000.- El conseller d'Economia, Hisenda i Ocupació: Vicente Rambla Momplet.
  
ANNEX
  
Preus màxims autoritzats que podran rebre els concessionaris de les residències de temps lliure en l'any 2001.
  
a) Pels serveis d'estades en règim de pensió completa:
  
a.1 Preus que regiran la temporada mitja/baixa:
  
- 3.530 pessetes (21,22 euros) per persona i dia en habitació de dues o més places ocupades.
  
- 5.040 pessetes (30,29 euros) per persona i dia en habitació que s'ocupe individualment.
  
a.2 Preus que regiran en les temporades altes i especials que s'establisquen:
  
- 4.570 pessetes (27,47 euros) per persona i dia en habitació de dues o més places ocupades.
  
- 6.410 pessetes (38,52 euros) per persona i dia en habitació que s'ocupe individualment.
  
b) Preus per la resta de servicis:
  
b.1 Serveis de restauració a no residents:
  
Bo setmanal 15.850 pessetes (95,26 euros)
  
Bo diari 2.470 pessetes (14,84 euros)
  
Desdejuni 260 pessetes (1,56 euros)
  
Dinar 1.310 pessetes (7,87 euros)
  
Sopar 1.150 pessetes (6,91 euros)
  
b.2. Servei de bugaderia 710 pessetes (4,27 euros)
  
b.3. Garatge (RTL Puig) 530 pessetes (3,19 euros)
  
Els preus fixats d'acord amb la llista anterior no inclouen les consumicions de cafeteria, els serveis discrecionals ni d'altres activitats d'oci en què participen voluntàriament les persones residents, organitzades per aquestes o concertades per elles amb empreses turístiques o amb el concessionari de la residència.


Còpia Permalink ELI